CELEX: 62013CN0152
Language: el
Date: 2013-03-26 00:00:00
Title: Υπόθεση C-152/13: Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 26 Μαρτίου 2013 — Holger Forstmann Transporte GmbH & Co. KG κατά Hauptzollamt Münster

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/2
            
         Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 26 Μαρτίου 2013 — Holger Forstmann Transporte GmbH & Co. KG κατά Hauptzollamt Münster
   (Υπόθεση C-152/13)
   2013/C 189/02
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   
      Προσφεύγουσα: Holger Forstmann Transporte GmbH & Co. KG
   
      Καθού: Hauptzollamt Münster
   
      Προδικαστικά ερωτήματα
   
   
               1)
            
            
               Έχει ο όρος «κατασκευαστής» του άρθρου 24, παράγραφος 2, πρώτη περίπτωση, της οδηγίας (ΕΚ) 2003/96 (1) του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, την έννοια ότι καλύπτει και κατασκευαστές αμαξωμάτων ή αντιπροσώπους, εφόσον αυτοί τοποθέτησαν, στο πλαίσιο της διαδικασίας παραγωγής του οχήματος, τη δεξαμενή καυσίμων και στη διαδικασία παραγωγής συμμετείχαν, για τεχνικούς και/ή οικονομικούς λόγους, περισσότερες ανεξάρτητες επιχειρήσεις μέσω επιμερισμού εργασιών;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Πώς πρέπει να ερμηνεύεται, στις περιπτώσεις αυτές, η προϋπόθεση εφαρμογής του άρθρου 24, παράγραφος 2, πρώτη περίπτωση, της οδηγίας (ΕΚ) 2003/96 του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, σύμφωνα με την οποία πρέπει να πρόκειται για οχήματα με κινητήρα «του ίδιου τύπου» με το εξεταζόμενο όχημα;
            
         
      (1)  ΕΕ L 283, σ. 51.